EkBass/fiwiki-20250220-pages-articles huggingface dataset:
Gianluigi Donnarumma

Gianluigi Donnarumma (s. 25. helmikuuta 1999 Castellammare di Stabia) on italialainen jalkapalloilija, joka on pelipaikaltaan maalivahti. Hän edustaa Ligue 1:ssä pelaavaa PSG:tä. Donnarumma on Milanin kasvatti. Hän debytoi seuran edustusjoukkueen paidassa lokakuussa 2015 Serie A:n ottelussa US Sassuoloa vastaan. Hän pelasi Milanissa kuuden kauden aikana 215 Serie A -ottelua, joista 75:ssä hän piti vastustajan maaleitta. Kaikkiaan hän päästi 227 maalia. Eurooppa-liigan 16 ottelussa hän pelasi kolme nollapeliä ja päästi 21 maalia. Hän siirtyi ilmaissiirrolla Paris Saint-Germainiin kesällä 2021. Hän on pelannut PSG:ssä kauden 2023–2024 loppuun mennessä 80 Ligue 1:n ottelua, joista 29:ssä hän on jättänyt vastustajan maaleitta ja joissa hän on päästänyt kaikkiaan 77 maalia. Mestarien liigan 25 ottelussa hän on pelannut viisi nollapeliä ja päästänyt 31 maalia. Hän on voittanut Ranskan-mestaruuden vuosina 2022, 2023 ja 2024 sekä Ranskan cupin vuonna 2024. Donnarumma on pelannut Italian alle 15-, 16-, 17- ja 21-vuotiaiden maajoukkueissa yhteensä yli 20 ottelua. Hän pelasi alle 17-vuotiaiden EM-kilpailuissa 2015 Italian kaikki ottelut. Italian miesten maajoukkueessa hän pelasi ensimmäisen kerran vuonna 2016 ja on pelannut joukkueessa vuoden 2024 loppuun mennessä 70 maaottelua. Kesän 2021 EM-kilpailuissa hän oli Italian ykkösmaalivahti ja voitti Euroopan-mestaruuden. Loppuottelu Englantia vastaan ratkesi rangaistuspotkukilpailussa, jossa Donnarumma torjui kaksi laukausta ja yksi englantilainen epäonnistui osuessaan tolppaan. Donnarumma valittiin EM- turnauksen parhaaksi pelaajaksi. EM-kilpailuissa 2024 hän pelasi Italian kapteenina kaikki neljä ottelua. Donnarumman veli Antonio Donnarumma on myös jalkapallomaalivahti ja kuului aiemmin Milanin miehistöön. Kaudella 2023–2024 hän edusti Calcio Padovaa. == Lähteet == Luokka:Italialaiset jalkapallomaalivahdit Luokka:Vuonna 1999 syntyneet Luokka:Elävät henkilöt
Arendt Grape

Arendt Grape (21. syyskuuta 1612 Lyypekki - 20\. joulukuuta 1687 Ylitornio) oli alun perin saksalainen porvari, joka toimi Ruotsiin muutettuaan ensin kaivosyrittäjänä Pajalassa ja sitten tilanpitäjänä Ylitorniolla ja lapinvoutina Tornion ja Kemin lapinmaiden alueilla. Grapen isä oli lyypekkiläinen oluenpanija Arendt Grape (vanhempi) ja puoliso vuodesta 1641 Clara Johanintytär, s. Västerås(1625–1692). Useat heidän lapsistaan ja näiden jälkeläisistä jäivät Peräpohjolaan, Grapen suku on vaikuttanut sekä Suomen että Ruotsin Lapissa. Grape muutti Ruotsiin 1629 ja alkoi yrittäjäksi Tukholmassa kymmenen vuotta myöhemmin. Kun Tornion Lapista löytyi rautamalmia eivätkä paikkakuntalaiset saaneet aikaan kannattavaa kaivosteollisuutta, vuorikollegio luovutti Grapelle 1646 oikeudet ruukkitoimintaan. Hän perusti Junosuvantoon masuunin 1647–1649 ja Köngäsen koskeen rautaruukin mutta joutui luovuttamaan 2/3 osuuden niistä hollantilaisille velkojille. Silti vasta hänen poikansa Abraham Grape luopui omistuksista kokonaan 1696. Grape osti tilan Ylitornion Nautapuodinsaaren Armassaaresta 1655 ja toimi lapinvoutina 1667–1682. Virkatehtävien ohella hän osallistui innokkaasti saamelaisten käännyttämiseen kristinuskoon Gabriel Tuderuksen kanssa. Grapen muistopaasi, joka on tehty Kiirunan malmista, paljastettiin Armassaressa 1987. Siinä on taiteilija, professori Ensio Seppäsen suunnittelema reliefi. ==Lähteet== Luokka:Ruotsalaiset yritysjohtajat Luokka:Ruotsalaiset virkamiehet Luokka:Vuonna 1621 syntyneet Luokka:Vuonna 1687 kuolleet
MacGregor

MacGregor, Macgregor tai McGregor tarkoittaa muun muassa seuraavia: * MacGregor, kaupunki Yhdysvalloissa Iowan osavaltiossa * MacGregor, Cargotecin brändi ==Sukunimi== * Bryan McGregor (s. 1984), kanadalais-brittiläinen jääkiekkoilija * Callum McGregor (s. 1993), skotlantilainen jalkapalloilija * Conor McGregor (s. 1988), irlantilainen vapaaottelija * Douglas Macgregor (s. 1954), yhdysvaltalainen eversti, kirjailija ja kommentaattori * Ewan McGregor (s. 1971), skotlantilainen näyttelijä * Gregor MacGregor (1786–1845), skotlantilainen sotilas ja seikkailija * James Duncan McGregor (1860–1935) skotlantilainen sotilas ja seikkailija * John McGregor (s. 1975), suomalainen laulaja-lauluntekijä * Katherine MacGregor (1925–2018), yhdysvaltalainen näyttelijä * Ken McGregor (1927–2009), australialainen tenniksenpelaaja * Kinley MacGregor, oik. Sherrilyn Kenyon (s. 1965), yhdysvaltalainen kirjailija * Richard Crittenden McGregor (1871–1936), yhdysvaltalainen lintutieteilijä * Robert McGregor (s. 1944), brittiläinen kilpauimari * Robert Roy MacGregor, Rob Roy (n. 1660-1734), skotlantilainen lainsuojaton * William McGregor (1846–1911), brittiläinen jalkapallovaikuttaja. ==Kuvitteellinen hahmo== * Johnny McGregor kuvitteellinen anime- ja mangahahmo Beyblade-sarjassa Luokka:Luettelot henkilöistä sukunimen mukaan
Viktor Ševtšenko

Viktor Valentinovitš Ševtšenko (, s. 8. syyskuuta 1991 Neuvostoliitto) on moldovalais-venäläinen jalkapalloilija. Hän on pelipaikaltaan puolustaja, joka on pelanut Suomessa kausina 2013-2018. Hänen nykyinen seuransa on Kosovon pääsarjan KF Ballkani. Ševtšenko aloitti uransa kotiseudullaan Transnistriassa kauden Tiraspolin ja kolme kautta Benderin joukkueissa, jotka pelasivat Moldovan pääsarjaa. Kaudella 2012 hän pelasi neljä ottelua Venäjällä FC Kolomnan joukkueessa, kunnes siirtyi Suomeen kaudeksi 2013 Kakkosessa pelanneen TP-47:n riveihin sen puolustuslinjaan. TP-47:ssä Ševtšenko pelasi kaikkiaan neljä kautta ja siirtyi syksyllä 2016 Ykkösessä pelanneen KPV:n puolustuslinjaan. KPV-kauden jälkeen hän siirtyi kaudeksi 2018 Veikkausliigaseura PS Kemin riveihin keväällä 2018. Ševtšenko pelasi ensimmäisen Veikkausliigaottelun 7. huhtikuuta 2018 SJK - PS Kemi-ottelussa Seinäjoella. Kaikkiaan hän pelasi kauden aikana 22 Veikkausliigaottelua. Keväällä 2019 hän siirtyi Kosovon pääsarjan KF Ballkaniin. ==Lähteet== Luokka:Moldovalaiset jalkapalloilijat Luokka:Vuonna 1991 syntyneet Luokka:Elävät henkilöt en:Victor Şevcenco
Viidakkokirja (vuoden 2016 elokuva)

Viidakkokirja () on vuonna 2016 ensi-iltansa saanut Jon Favreaun ohjaama seikkailuelokuva. Se perustuu Rudyard Kiplingin samannimiseen lastenkirjaan ja Disneyn vuoden 1967 animaatioelokuvaan. Elokuva sai ensi-iltansa Suomessa 13. huhtikuuta 2016 ja Yhdysvalloissa 15. huhtikuuta 2016. Elokuva oli sekä arvostelu- että lipputulomenestys tuottaen maailmanlaajuisesti yli 963 miljoonaa dollaria. Elokuva palkittiin parhaiden erikoistehosteiden Oscarilla vuoden 2017 gaalassa. == Näyttelijät == === Näytellyt === === Ääniroolit === == Julkaisu == Elokuvan ensimmäinen traileri julkaistiin syyskuussa 2015. == Vastaanotto == === Arvostelut === Elokuva on saanut postitiivisen vastaanoton kriitikoilta. Arvosteluja keräävän Rotten Tomatoes -sivuston mukaan 95 prosenttia kriitikoista on antanut elokuvalle myönteisen arvosanan keskiarvolla 7.7./10. Tulos perustuu 257 arvioon. Metacriticissä elokuvalla on 77 pistettä 100:sta. Dome Tatu Junni Episodi Jouni Vikman Film-O-Holic Juha Rosenqvist Helsingin Sanomat Leena Virtanen Iltalehti Juha Rissanen V2 Jari Tapani Peltonen == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Jon Favreaun ohjaamat elokuvat Luokka:Disneyn uudelleenfilmatisoinnit luokka:Fantasiadraamaelokuvat Luokka:Yhdysvaltalaiset seikkailuelokuvat Luokka:Viidakkokirja Luokka:Parhaiden erikoistehosteiden Oscar-palkinnon saaneet elokuvat Luokka:BAFTA Film Award -palkitut elokuvat Luokka:Lastenkirjoihin perustuvat elokuvat
Kalevi (täsmennyssivu)

Kalevi on suomalainen etunimi mutta myös sukunimi. *Kalevi, etunimi * Kalevi, suomalainen miestenlehti ==Sukunimi== * Jorma Kalevi (oik. Jorma Kalevi Nuppola, 1946–2022), iskelmälaulaja * Jaakko Eino Kalevi (oik. Jaakko Eino Kalevi Savolainen, s. 1984), säveltäjä ja muusikko. ==Katso myös== *Kalev Luokka:Luettelot henkilöistä sukunimen mukaan
Idahon maatalous

Idahon maatalous on kyseisen Yhdysvaltojen osavaltion elinkeinorakenteessa toisella sijalla palveluiden jälkeen. Myös kaivannaisteollisuudella on suuri merkitys. Historiallisesti ja edelleenkin Idaho on Yhdysvaltojen maatalousvaltaisimpia osavaltioita. Sillä on jopa epävirallinen kutsumanimi "Potato State". Maatalouden sisällä karjataloustuotteiden merkitys on hieman suurempi kuin kasvintuotannon. Vuonna 2004 laskettiin, että sekä meijerituotteiden että nautakarjan osuus oli yli miljoona dollaria, tästä 31 prosenttiyksikköä kuului edelliselle, 24 prosenttia jälkimmäiselle. Sen jälkeen tärkeimmät tuotteet olivat peruna, vehnä, heinä ja sokerijuurikas. Osavaltion elintarviketeollisuudelle on hyötyä elinkeinorakenteesta. Perunantuottajana Idahon osavaltio on Yhdysvaltain merkittävin, ja se tuottaa 21 prosenttia koko liittovaltion perunoista. Idaho on ollut myös viinintuottaja jo 1870-luvulta lähtien. == Lähteet == == Aiheesta muualla == Luokka:Yhdysvaltain talous Luokka:Idaho
Paasivirta

Paasivirta on muun muassa seuraavien henkilöiden sukunimi: * Jaakko Paasivirta (1931–2011), orgaanisen kemian professori * Juhani Paasivirta (1919–1993), historiantutkija ja professori * Karl Viktor Paasivirta (ent. Hellström, 1854–1933), opettaja, maanviljelijä ja valtiopäivämies * Lauri Alfred Paasivirta (1888–1969), Kahvi Oy:n toimitusjohtaja * Niilo Paasivirta (s. 1968), internetpersoona * Viljo Paasivirta (1873–1941), postiljooni, ammattiyhdistysjohtaja ja raittiusliikkeen vaikuttaja.
Matti Paasonen

Matti Kustaa Paasonen (10. joulukuuta 1925 Mikkelin maalaiskunta – 7. huhtikuuta 2005 Helsinki) oli suomalainen farmakologi ja professori. Hän oli Helsingin yliopiston farmakologian professori vuodesta 1966 eläkkeelle jäämiseensä saakka (1991). Hänen tutkimusalaansa olivat hermoston sekä sydämen ja verisuoniston farmakologia.Facta 2001, WSOY 1985, 12. osa, palsta 438 ==Henkilöhistoria== Paasosen vanhemmat olivat maanviljelijä Kusti Paasonen ja Beata Tikkanen ja puoliso vuodesta 1960 Evá Lampen. Ylioppilaaksi Paasonen tuliTurun suomalaisesta yhteiskoulusta 1944. Paasonen valmistui lääketieteen lisensiaatiksi Turun yliopistosta 1951, lääketieteen ja kirurgian tohtoriksi hän väitteli Helsingin yliopistosta 1953. Hänen väitöskirjansa aihe oli antihistamiinien vaikutus koe-eläinten adrenaliinivasteisiin. Väitöskirjan jälkeen hän jatkoi useissa ulkomaisissa yliopistoissa (Edinburghin yliopisto 1954–55, Yalen yliopisto 1955–56, Harvardin yliopisto 1956–57 ja 1960–61, Hoffmann-La Rochen tutkimuskeskus, Basel 1959). Paasonen vaikutti merkittävästi alan tutkimusedellytysten kehittymiseen Suomessa ja edisti alan kansainvälistä yhteistyötä. Hän oli aktiivisesti mukana perustettaessa Tampereen yliopiston lääketieteellistä tiedekuntaa. Hän toimitti Jouko Tuomiston kanssa farmakologian ja toksikologian oppikirjan 1978. ==Kunnianosoitukset== * Saksalaisen Leopoldina-akatemian jäsen, 1970 * Suomalaisen Tiedeakatemian jäsen, 1973 * Kuopion yliopiston kunniatohtori, 1991 ==Julkaisuja== * M. K. Paasonen, Effect of some antihistaminics on adrenaline responses in animal tests, Duodecim, 1953. – (Annales medicinae experimentalis et biologiae Fenniae, ISSN 0066-2178; 31, 7). (väitöskirja) Tuomisto, Jouko. ; Paasonen, Matti K. ; Klinge, Erik, * toim. J. Tuomisto, M. K. Paasonen ym., Proceedings of the sixth International Congress of Pharmacology, Helsinki, Finland 1975. 1–6, Receptors and cellular pharmacology, organised by the Finnish Pharmacological Society, 1975 * Jouko Tuomisto, Matti K. Paasonen: Farmakologia, Lääketieteen opiskelijoiden asuntola- ja tukisäätiö, 1978 ISBN 951-99149-8-6 – 5. p. Kandidaatikustannus 1996 ISBN 951-97316-0-1 == Lähteet == Luokka:Suomalaiset farmakologit Luokka:Helsingin yliopiston professorit Luokka:Suomalaiset professorit Luokka:Vuonna 1925 syntyneet Luokka:Vuonna 2005 kuolleet
Melkiittiläis-kreikkalaiskatolinen kirkko

Melkiittiläis-kreikkalaiskatolinen kirkko on bysanttilaista liturgiaa noudattava idän katolinen kirkko, joka on yhteydessä Rooman kanssa. Kirkkoon kuului vuonna 2010 noin 1,6 miljoonaa jäsentä ja sillä on 30 piispaa. Kirkon hiippakunnat eli eparkiat: * Kuwaitin patriarkaalinen eparkia * Baalbekin arkkieparkia, Libanon * Tripolin arkkieparkia, Libanon * Damaskoksen patriarkaalinen arkkieparkia, Syyria * Aleppon arkkieparkia, Syyria * Bosran arkkieparkia, Syyria * Homsin arkkieparkia, Syyria * Latakian arkkieparkia, Syyria * Newtonin eparkia, Yhdysvallat * Argentiinan melkiittiläis- kreikkalaiskatolinen apostolinen eksarkaatti * Venezuelan melkiittiläis- kreikkalaiskatolinen apostolinen eksarkaatti == Lähteet == == Aiheesta muualla == Luokka:Idän katoliset kirkot Luokka:Kristinusko Libanonissa Luokka:Kristinusko Syyriassa Luokka:Katolinen kirkko Yhdysvalloissa Luokka:Kristinusko Argentiinassa Luokka:Kristinusko Venezuelassa
Andrea Ballerin

pienoiskuva|Andrea Ballerin vuonna 2023. Andrea Ballerin (s. 1. helmikuuta 1989) on italialainen alppihiihtäjä, joka edustaa G.S. Fiamme Oro Moenaa. Ballerin kilpaili maailmancupissa ensimmäisen kerran Schladmingin pujottelussa tammikuussa 2011. Maailmancupin pisteille hän pääsi ensimmäisen kerran Garmisch-Partenkirchenin suurpujottelussa maaliskuussa 2015 oltuaan 21:s. Parhaimmillaan hän on sijoittunut 19:nneksi Söldenin suurpujottelussa lokakuussa 2015. == Lähteet == Luokka:Italialaiset alppihiihtäjät Luokka:Vuonna 1989 syntyneet Luokka:Elävät henkilöt
Christian Hirschbühl

Christian Hirschbühl (s. 19. huhtikuuta 1990) on itävaltalainen alppihiihtäjä, joka edustaa SV Riefensbergiä. Hirschbühl kilpaili maailmancupissa ensimmäisen kerran Wengenin pujottelussa tammikuussa 2015. Maailmancupin pisteille hän pääsi ensimmäisen kerran Söldenin suurpujottelussa lokakuussa 2015 oltuaan 22:s. Kymmenen parhaan joukkoon hän sijoittui ensimmäisen kerran oltuaan seitsemäs Kitzbühelin pujottelussa tammikuussa 2016. Pujottelussa hän on parhaimmillaan sijoittunut neljänneksi Wengenin tammikuussa 2017. Hirschbûhl on voittanut Lech Zürsin paripujottelun 2021 marraskuussa. Hirschbühl sijoittui Åren MM-kilpailuissa 2019 pujottelussa 11:nneksi. == Lähteet == Luokka:Itävaltalaiset alppihiihtäjät Luokka:Vuonna 1990 syntyneet Luokka:Elävät henkilöt
Anders Thalus Ericsson

Anders Thalus Ericsson (1801–1891) oli ruotsalainen konepiirtäjä ja ruukinpatruuna joka oli mukana käynnistämässä konepajateollisuutta Suomessa. Ericssonin isä oli Eskilstunassa asunut tehtailija Anders Magnus Ericsson (1762–1829). Ericsson aloitti uransa konepiirtäjänä Samuel Owenin konepajassa Tukholmassa. Hän muutti toukokuussa 1836 Suomeen ja perusti yhdessä skotlantilaisen David Cowien ja Fiskarsin ruukin omistaneen John Jacob von Julinin kanssa höyrykoneita valmistaneen Suomen ensimmäisen konepajan Fiskars Mekaniska Verkstadin Fiskarsiin. Cowie ja Ericsson eivät kuitenkaan ajan mittaan olleet tyytyväisiä yhteistyöhön von Julinin kanssa ja niinpä he perustivat vuonna 1842 oman laivojen höyrykoneita ja höyrykattiloita valmistaneen konepajansa Ericsson & Cowien nimellä Turkuun. Molemmat siirtyivät kokonaan uuden yrityksen palvelukseen kun heidän sopimuskautensa von Julinin kanssa päättyi ja uusi konepaja pääsi aloittamaan toimintansa 1844. Ericsson meni naimisiin Suomessa Tammisaaresta kotoisin olleen Emilia (Emma) Catharina Feilcken kanssa. Ericsson myi osuutensa Turun konepajasta vuonna 1857 John Jacob von Julinin veljelle Erik Julinille ja konepajan toiminta jatkui nimellä Cowie & Co. Ericssonistä tuli Teijon ruukin osaomistaja vuodesta 1863 alkaen. Liiketoimissaan menestynyt Ericsson palasi Ruotsiin 1871 ja asui vimeiset vuotensa Tukholmassa. Svenskt biografiskt lexikon (SBL) : Ericsson, släkt från Västmanland (Laxbro- Ramsbergsbrukssläkten) Erkki Härö : Höyrykonevalmistajia Suomessa (Internet Archive-linkki) == Lähteet == Luokka:Ruotsalaiset yritysjohtajat Luokka:Ruukinpatruunat Luokka:Vuonna 1801 syntyneet Luokka:Vuonna 1891 kuolleet
Kari Vaalto

Kari "Väikkä" Vaalto (s. 24. joulukuuta 1956 Tornio) on jalkapallovalmentaja ja entinen jalkapalloilija, joka on vaikuttanut pitkään Suomessa Kemi–Tornion alueella. Erityisesti hän on valmentanut pitkään Tornion Pallo-47:ää - sen ykkösjoukkuetta yhteensä 16 kauden ajan. Vaallon jalkapalloura sijoittui 1970- ja 80-luvuille Kemi-Tornio-alueelle. Juniorivuosien seura Tornion Palloveikot vaihtui vuonna 1977 Tornion Pallo -47:ksi, jossa hän pelasi vuoteen 1983 ja sen jälkeen ToPV:n ja TP-47:n yhdistäessä torniolaisen jalkapallon Tornion Palloseurassa vuoteen 1986 asti. Sen jälkeen hän siirtyi kemiläiseen Visan Palloon kahdeksi kaudeksi. Vaallon valmentajaura alkoi vuonna 1989 Tornion Tarmossa, mutta vaihtui kahden vuoden jälkeen TP-47:ksi, jota hän valmensi lähes yhtäjaksoisesti vuoteen 2009. Syksyllä 1998 alkoi Oleg Jeprintsevin ja Kari Vaallon pitkä ja menestyksekäs yhteinen jakso Tornion TP-47:n nostamisessa aina Veikkausliigaan. Valmentajakaksikko nosti TP-47:n Kolmosesta aina Veikkausliigaan kausiksi 2004 ja 2005. Veikkausliigasta putoamisen jälkeen TP-47:n menestys hiipui niin, että kaudella 2009 seurasi putoaminen Ykkösestä. Kauden 2009 huono alkukauden menestys johti valmentajakaksikon vapauttamiseen tehtävistään toukokuussa 2009. Kaudella 2012 Vaalto siirtyi Miika Juntusen vetämään Oulun Palloseuraan myynti- ja urheilutoimenjohtajaksi, mutta ura tässä tehtävässä jäi kauden mittaiseksi. Kaudeksi 2013 Vaalto palasi TP-47:n valmentajaksi. Hän valmensi TP-47:ää kevääseen 2014 saakka. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Vuonna 1956 syntyneet Luokka:Elävät henkilöt
Shaun Torrente

Shaun Torrente (s. 13. elokuuta 1978 Homestead) on yhdysvaltalainen F1-veneilijä, joka kilpailee kaudella 2015 qatarilaisen Qatar Teamin veneellä.http://www.f1h2o.com/teams/index.php?iddriver=550 == Ura == Torrente debytoi MM-sarjassa kaudella 2007 osallistuen vain yhteen kilpailuun. Kaudella 2011 hän oli sarjan kymmenes ja seuraavana vuonna yhdestoista, molemmilla kausilla parhaana sijanaan neljäs tila. Kaudella 2013 Torrente saavutti ensimmäisen voittonsa Qatarin kilpailusta ja oli sarjan toinen saavutettuaan neljä palkintosijaa. Kaudella 2014 Torrente sijoittui MM-sarjan kolmanneksi kerättyään yhden voiton ja kolme palkintosijaa. == Lähteet == Luokka:Formula 1 -veneilijät Luokka:Yhdysvaltalaiset moottoriurheilijat Luokka:Vuonna 1978 syntyneet Luokka:Elävät henkilöt
Nils Grotenfelt (eversti)

Nils Grotenfelt, vuoteen 1676 Groth (20. joulukuuta 1631 - 6\. huhtikuuta 1703 Joroinen) oli suomalainen eversti, joka aateloitiin sodissa saavuttamistaan ansioista ja josta tuli Grotenfelt -suvun kantaisä. Grothin isä oli liiviläinen ratsumies Per Groth. Hänen ensimmäinen puolisonsa vuodesta 1660 oli Elisabet von Göben (k. noin 1686) ja toinen vuodesta 1688 Märta Zelov (k. 1702). Groth pestautui vain 16-vuotiaana rakuunaksi Fabian Berendesin johtamaan rakuunarykmenttiin 30-vuotisen sodan loppuvaiheessa. Sen jälkeen hän osallistui Kaarle X Kustaan käymän Pohjan sodan alkuun Puolassa ja hänet korotettiin urhoollisuutensa takia vänrikiksi. Suomeen täydennysmiehistöä värväämään lähetetty Groth joutui venäläisiä vastaan käytyihin taisteluihin, joissa haavoittui, mutta yleni luutnantiksi. Liivinmaalle palattuaan hänestä tuli ratsumestari 1658. Seuraavana vuonna hän sai läänityksenä Paajalan Joroisten Kotkatlahden kylästä ja asettui ensimmäisen vaimonsa kanssa ilmeisesti juuri sinne sodan päätyttyä 1660. Viiden vuoden kuluttua hän astui uudelleen palvelukseen ratsumestarina. Vuonna 1668 hänestä tuli majuri Karjalan rakuunarykmenttiin, jota johti eversti Herman von Burghausen. Skoonen sodassa, joka alkoi Tanskaa vastaan 1675, Groth haavoittui vaikeasti, mutta jäi henkiin. Hänet aateloitiin 1677 Grotenfelt -nimellä ja ylennettiin seuraavana vuonna everstiluutnantiksi. Palveluksesta hän erosi 1680, mutta 1686 hän sai luvan värvätä Savosta oman rakuunarykmentin ja hänet ylennettiin sen päällikkönä everstiksi. Vielä lähes 70-vuotiaana Grotenfelt lähti Suureen Pohjan sotaan komentaen rykmenttiään, mutta joutui onnettomuuden takia keskeyttämään sotaretkensä. Hän laajensi Kotkatlahden tiluksia ja sai 1674 vielä Joroisten Järvikylän perinnölliseksi rälssiksi. Joroisten nykyistä kirkkoa edeltäneeseen vanhempaan kirkkoon Grotenfelt teki huomattavia lahjoituksia. ==Lähteet== Luokka: Suomalaiset everstit Luokka: Suomalaiset aateliset Luokka: Vuonna 1631 syntyneet Luokka: Vuonna 1703 kuolleet
Cleveiitti

Cleveiitti Saltikoff, B. (1976): Mineraalinimisanasto. Geological Survey of Finland, Report of Investigation N:o 11. 82 sivua. on Norjassa esiintyvä epäpuhdas radioaktiivinen muoto uraniniittimineraalista. Se koostuu pääosin uraanidioksidista (UO2), mutta vähintään noin 10 % uraanista on korvautunut harvinaisilla maametalleillahttp://www.mindat.org/min-29957.html Cleveiitti Mindat tietokannassa Cleveiitti on nimetty ruotsalaisen kemistin Per Teodor Cleven mukaan. Cleveiitti oli ensimmäinen tunnettu maapallolla sijaitseva lähde heliumille, jota syntyy uraanin alfahajoamisen seurauksena ja jää mineraaliin. Ensimmäisen näytteen heliumista eristi William Ramsay 23. maaliskuuta 1895, kun hän käsitteli mineraalia rikkihapolla. Myös Cleve ja Abraham Langlet onnistuivat keräämään heliumia cleveiitistä samoihin aikoihin. Mineraalin tunnisti ensimmäisenä suomalainen tutkimusmatkailija Adolf Erik Nordenskiöld 1878 Norjan Arendalissa, Itä-Agderin läänissä.Nordenskiöld, A. E. (1878): Mineralogiska bidrag 5. Cleveit, ett nytt yttro-uran mineral från Garta felsspatsbrott nära Arendal. Geologiska Föreningen i Stockholm Förhandlingar, 4: 28–32 == Lähteet == Luokka:Oksidimineraalit Luokka:Uraanimineraalit
Ayla Kell

Ayla Marie Kell (s. 7. lokakuuta 1990 Los Angeles, Kalifornia) on yhdysvaltalainen televisionäyttelijä ja balettitanssija. Hänet tunnetaan parhaiten tv-sarjasta Näytön paikka (), jossa hän esittää yhtä päähahmoista. Kell on lisäksi esiintynyt sarjoissa kuten Veljemme on nero, Weeds ja CSI: Miami. Kell aloitti uransa tanssijana. Hän harrasti balettia lapsesta saakka ja esiintyi American Ballet Theatressa sekä Hollywoodin Kodak Theatressa. Kell esiintyi muun muassa Pähkinänsärkijässä Gretan roolissa ja opiskeli losangelesilaisessa tanssiakatemiassa 15 vuoden ajan. Hän on näyttelemisen ja tanssin lisäksi esiintynyt Disneyn, Sonyn, Mattelin ja Pringlesin mainoksissa. Kell seurustelee näyttelijä Sterling Knightin kanssa. == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset balettitanssijat Luokka:Vuonna 1990 syntyneet Luokka:Elävät henkilöt
Maanviljelyskoulu

Maanviljelyskoulu oli aiemmin Suomessa toiminut maatalousalan oppilaitos. == Maanviljelyskoulu 1930-luvun Suomessa == Maanviljelyskoulun tarkoituksena oli antaa itsenäisiksi maanviljelijöiksi ja työnjohtajiksi aikoville henkilöille maataloudellista ammattiopetusta ja käytännöllistä harjaantumista maataloudessa.Asetus maanviljelyskouluista (30.12.1927). Maanviljelyskoulu voitiin sijoittaa vain valtion omistamalle tilalle. Maanviljelyskoulu oli maataloushallituksen valvonnan alainen ja sen toimintaa valvoi paikallinen johtokunta, johon asianomainen maanviljelys- tai talousseura ja maataloushallitus valitsivat kumpikin yhden jäsenen ja yhden varajäsenen kolmeksi vuodeksi kerrallaan ja johon kolmantena jäsenenä kuului koulun johtaja. === Opetus === Maanviljelyskoulun oppikausi kesti kaksi vuotta, ja se jakaantui harjoittelujaksoon sekä tietopuoliseen jaksoon harjoitteluineen. ==== Harjoittelujakso ==== Harjoittelujaksolla, joka kesti yhden vuoden, tuli oppilaiden suorittaa kaikkia tilalla esiintyviä töitä sekä saada tietopuolista alkeisopetusta kuutena talvikuukautena keskimäärin kaksi tuntia päivää kohti seuraavissa aineissa: : äidinkieli ja kirjoitus, laskento, alkeispiirustus ja mittausoppi, : luonnontieteiden alkeet ja terveysoppi sekä maataloudellisten ammattiaineiden perusteet. Tämän lisäksi oppilaille annettiin kesäkauden kuluessa sopivina aikoina ammattiopetusta selittelyjen muodossa tai retkeilyjen yhteydessä. ==== Tietopuolinen oppijakso ==== Tietopuolisella oppijaksolla annettiin opetusta seuraavissa aineissa: : maanviljelysoppi, maanviljelyksen talousoppi ja maatalouskirjanpito, : kotieläinhoito-oppi, maitotalousoppi, metsäoppi, puutarhaoppi, rakennusoppi, : yhteiskuntaoppi, kansantalous, maatalouspolitiikka, terveysoppi, : luonnontieteet, laskento ja mittausoppi sekä kenttämittaus ja vaakitus, : piirustus ja äidinkieli. Opetukseen voitiin sisällyttää muitakin yleistä kansalaissivistystä kohottavia aineita. === Pääsyvaatimukset === Päästäkseen oppilaaksi kouluun tuli hakijan olla 18 vuotta täyttänyt ja esittää seuraavat todistukset: * todistus siitä, että hän on hyvämaineinen; * todistus, ettei häntä vaivaa tarttuva tauti ja että hänellä muutenkin on hyvä terveys; * todistus siitä, että hän on suorittanut ylemmän kansakoulun oppikurssin * holhoojan suostumus, jos hän on vajaavaltainen; * todistus, että hän on vähintään yhden vuoden ajan ottanut osaa maataloustöihin. Koulun tietopuoliselle jaksolle voitiin ottaa lisäoppilaaksi henkilöitä, jotka olivat suorittaneet vähintään yhden kesäkauden valvonnanalaisen harjoittelun sekä pääsytutkinnon niissä aineissa, joita harjoittelujaksolla oli luettu. == Katso myös == * Maamiesopisto * Maatalousoppilaitokset Suomessa == Lähteet == === Lakiviitteet === Luokka:Suomen maatalouden historia Luokka:Suomalaiset maatalousalan oppilaitokset Luokka:Entiset suomalaiset oppilaitokset
Teresa Rosenius

Teresa Rosenius (usein myös muodossa Theresa Rosenius) (12. tammikuuta 1944 Helsinki – 29. joulukuuta 2018 Helsinki) oli Yleisradion ruotsinkielinen sekä Mainostelevision kuuluttaja ja iskelmälaulaja. Hänen vuonna 1965 julkaistu singlensä ”Menolippu” myi 12 000 kappaletta.Teresa Rosenius , Tilastot, Musiikkituottajat ry. Viitattu 25.10.2015. Rosenius toimi 1960-luvun puolivälissä Mainos-TV:n ohjelmaosuuksien kuuluttajana.Birminghamin luopiot Vehmassalmella , Turun Sanomat 10.8.2015. Viitattu 25.10.2015. Vuonna 1965 hän levytti suomeksi Neil Sedakan tunnetuksi tekemän kappaleen ”One Way Ticket” nimellä ”Menolippu”, jonka suomenkieliset sanat teki Sauvo Puhtila.Menolippu , Äänitearkisto. Viitattu 25.10.2015.Neil Sedaka ‎– Oh! Carol / One Way Ticket, Discogs. Viitattu 25.10.2015. Roseniuksen singlen ”Menolippu” kääntöpuolella oli Jaakko Salon ja Juha Vainion kirjoittama ”Dannyn kersantti”.Polydor nh 54909, Äänitearkisto. Viitattu 25.10.2015. Roseniuksen lyhyeksi jääneen levytysuran toinen single oli vuonna 1966 julkaistu ”Aamu liian lyhyt on” / ”Nyt mitä teen”.Polydor nh 54914, Äänitearkisto. Viitattu 25.10.2015. 1960-luvun loppupuolella Teresa Rosenius toimi Keihäsmatkojen oppaana Mallorcalla.Alkoholi lihottaa, sanoo Teresa Rosenius, Hymy 5/1967 s. 8. Myöhemmin hän työskenteli kuvaussihteerinä MTV:ssä. ==Lähteet== ==Aiheesta muualla== * Luokka:Suomalaiset iskelmälaulajat Luokka:Suomalaiset televisiokuuluttajat Luokka:Vuonna 1944 syntyneet Luokka:Vuonna 2018 kuolleet
Johannes Lilje

Johannes (Hanns) Lilje (s. 20. elokuuta 1899, HannoverOtavan Iso tietosanakirja, osa 6 vuodelta 1963, palsta 648 – 1977Otavan Suuri Ensyklopedia, s. 8801) oli saksalainen teologi, huomattava Luther-tutkija sekä 1920-luvun puolivälistä lähtien yksi ekumeenisen liikkeen keskeisistä johtajista. Vuosina 1934–1945 hän oli Luterilaisen Maailmanliiton pääsihteeri ja vuosina 1952–1957 puheenjohtaja. Koska hän oli yksi Saksan tunnustuskirkon johtajista, hänet vangittiin Hitlerin loppuaikoina. Vuonna 1947 hänestä tuli Hannoverin maapiispa, 1955 Saksan yhtyneiden evankelis-luterilaisten kirkkojen johtava piispa ja vuonna 1950 Loccumin evankelisen akatemian johtava esimies. Lilje myös perusti Sonntagsblatt-lehden ja julkaisi tätä.Kodin suuri tietosanakirja, osa 8 vuodelta 1979, s. 138 == Lähteet == Luokka:Saksalaiset teologit Luokka:Saksalaiset papit Luokka:Luterilaiset piispat Luokka:Vuonna 1899 syntyneet Luokka:Vuonna 1977 kuolleet
Veli Paatela

Veli Eero Paatela (26. syyskuuta 1919 Helsinki – 10. toukokuuta 2005 Helsinki) oli suomalainen arkkitehti. Hänen suunnittelutöitään ovat yhdessä puolisonsa Kaija Paatelan kanssa useat Helsingin yliopiston maataloustieteen laitokset (1953, 1961–1967), Punaisen Ristin neurokirurginen klinikka (1957) ja Valtion seerumlaitos (1959) sekä veljensä Jaakko Paatelan kanssa Kotkan keskussairaala.Facta 2001, osa 12, p. 438–439. WSOY 1985. Hänen toinen veljensä Juhani Paatela oli maataloustieteilijä sekä sisarensa Marja Pöyry arkkitehti ja pianisti.Kuka kukin on 1978, s. 683. Runeberg.org. Paatela sai professorin arvonimen vuonna 1993. == Lähteet == Luokka:Suomalaiset arkkitehdit Luokka:Suomalaiset professorin arvonimen saaneet Luokka:Vuonna 1919 syntyneet Luokka:Vuonna 2005 kuolleet
Silonäkinparta

Silonäkinparta (Chara braunii) on näkinpartaisleviin kuuluva levälaji, joka elää lähinnä makeassa vedessä. Silonäkinparta haarautuu muiden näkinpartalajien tapaan kortemaisesti. Se on väriltään vaaleanvihreä ja siitä puuttuvat muille suvun lajeille ominaiset kuorisolut. Silonäkinpartaa kasvaa Ruotsin puolella Perämeren pohjoisosassa. Suomessa sitä on tavattu Kiiminkijoen ja Kokemäenjoen estuaareissa 1980- ja 1990-luvuilla. Suomenlahden Venäjälle kuuluvassa osassa sitä tavattiin 1960-1980-luvulla. 1940-luvulta on havaintoja Pohjasta, Pernajasta ja Porvoosta. Silonäkinparta kasvaa matalassa vedessä rannan tuntumassa. Se kestää pieniä suolapitoisuuksia. Lajia uhkaa rehevöityminen ja mahdollisesti moottoriveneiden aiheuttamat pyörteet. Laji on Suomen uhanalaisuusluokituksessa vaarantunut laji (VU). == Lähteet == Luokka:Näkinpartaislevät
Ajotietokone (auto)

Ajotietokone on auton mittaristossa oleva pieni ”tietokone”, josta näkee tietoja auton toiminnasta ja tilasta. Ajotietokone tuli 1980-luvulla autoihin lisävarusteena, nykyään useimmista automalleista löytyy ajotietokone vakiovarusteena. Ensimmäiset ajotietokoneet näyttivät usein vain numeraalista dataa auton antureiden tuottamien tietojen perusteella. Ajotietokoneen näyttämä tieto vaihtelee automerkin, mallin ja varustetason mukaan. Se voi näyttää esimerkiksi hetkellisen kulutuksen, keskikulutuksen, keskinopeuden, toimintasäteen (polttoaineen riittävyyden), ulkolämpötilan ja akun varauksen. Ajotietokoneen on pikku hiljaa korvannut uusissa autoissa, usein jo vakiovarusteena, informatiiviset LCD-näytöt, jotka voivat sijaita mittariston lisäksi muun muassa keskikonsolissa. Näissä on lisäksi vanhan ajotietokoneen pelkän informaation lisäksi paljon muitakin ominaisuuksia, esimerkiksi peruutuskamera, GPS-navigointilaitteisto sekä multimediajärjestelmä. Luokka:Autotekniikka
Ajotietokone

Ajotietokone voi tarkoittaa seuraavia asioita: * ajotietokone, auton mittaristossa oleva pieni ”tietokone” * ajotietokone, polkupyörään kytkettävä elektroninen laite
Jacques-Louis Soret

thumb|Jacques-Louis Soret Jacques-Louis Soret (30. kesäkuuta 1827 – 13. toukokuuta 1890) oli sveitsiläinen kemisti, joka havaitsi vuonna 1878 yhdessä Marc Delafontainen kanssa ensimmäisenä alkuaine holmiumin spektroskooppisesti. Holmiumin rinnakkaislöytäjänä pidetty Per Teodor Cleve eristi sen kemiallisesti erbiumista ja tuliumista vuonna 1879. Soret myös tunnisti otsonin rakentuvan kolmesta happi-atomista. Soretin viiva, voimakas spektrin absorptioalue hemoglobiinille, on nimetty hänen mukaansa. Soret toimi Geneven yliopiston kemian laitoksen esimiehenä vuodesta 1873 alkaen. Hänen poikansa Charles Soret oli myös tunnettu fyysikko ja kemisti. == Lähteet == Luokka:Sveitsiläiset kemistit Luokka:Vuonna 1827 syntyneet Luokka:Vuonna 1890 kuolleet
Maatalouskoelaitos

Maatalouskoelaitos oli aiemmin Suomessa toiminut valtion laitos, joka harjoitti maatalouden koe- ja tutkimustoimintaa. == Toiminta 1930-luvun Suomessa == Maatalouskoelaitos perustettiin vuonna 1932 asetuksella.Asetus maatalouden koe- ja tutkimustoiminnasta (329/1932). Siihen kuuluivat seuraavat osastot: : 1) maanviljelyskemian ja -fysiikan osasto : 2) maatutkimusosasto : 3) kasvinviljelysosasto : 4) kasvinjalostusosasto : 5) kotieläinhoito-osasto : 6) kotieläinjalostusosasto : 7) kasvitautiosasto : 8) tuhoeläinosasto ja : 9) puutarhaosasto. Koelaitoksen osastoja voitiin tarvittaessa sijoittaa eri paikkakunnille. Paikallista kasvinviljelystoimintaa varten Suomi oli jaettu piireihin, joiden koe- ja tutkimustoiminnasta huolehti lähinnä kuhunkin piiriin perustettu koeasema. Paikallista kotieläinhoidollista koetoimintaa varten voitiin joko kasvinviljelyskoeasemien yhteyteen tai erilleen niistä tarpeen mukaan perustaa koeasemia. == Lähteet == === Lakiviitteet === Luokka:Suomen maatalouden historia Luokka:Suomen entiset viranomaiset ja keskusvirastot
Jaakko Seppälä (graafikko)

Jaakko Seppälä (s. 28. joulukuuta 1977) on suomalainen graafikko, sarjakuvapiirtäjä ja -käsikirjoittaja. == Malinen == Seppälä loi yhdessä Markus Miettisen kanssa Ylioppilaslehdessä vuosina 2004–2012 ilmestyneen Malinen-sarjakuvan. Malinen-sarjakuvasta julkaistiin kolme albumia ja se voitti vuoden 2007 Kemin sarjakuvakilpailun strippisarjan. == 100 characters == Seppälä sai kansainvälistä huomiota 10 styles, 100 characters -työllään, jossa 10 tunnettua sarjakuvahahmoa (Asterix, Lassi, Aku Ankka, Kapteeni Haddock, Lepakkomies, Heimo Vesa, Corto Maltese, Muumipeikko, Karvinen ja Tellu) piirrettiin 10 eri sarjakuvapiirtäjän (Uderzo, Watterson, Barks, Hergé, Adams, Jarla, Pratt, Jansson, Davis ja Schulz) tyylillä. Teos herätti huomiota mm. Gizmodo\- ja Reddit-nettipalveluissa. == Aku Ankka == Seppälä valmisteli 100 characters –teoksen innottamana ”omien lapsiensa iloksi” muutaman yksisivuisen Aku-tarinan. Tanskalainen Egmont-yhtiö piti erityisesti tarinoiden käsikirjoituksista ja tilasi Jaakolta lisää käsikirjoituksia. Seppälän käsikirjoittamia Aku Ankka –aiheisia sarjakuvia on julkaistu vuodesta 2015 lähtien ainakin Suomen, Ruotsin, Tanskan ja Saksan Aku Ankka -lehdissä. Jaakko Seppälä on yhdessä Markus Miettisen kanssa kääntänyt Aku Ankan savonkielisiä murrespesiaaleja. == Muuta == Jaakko Seppälä on Taistelupetankin moninkertainen Suomen mestari. == Lähteet == == Aiheesta muualla == * Jaakko Seppälä: 10 styles, 100 characters 21.9.2014. * YleX: Suomalaistaiteilija säväyttää 22.9.2014. * Ajankohtaista - Aku Ankka: Seppälä Suomesta 21.10.2015. Luokka:Disneyn sarjakuvien tekijät Luokka:Suomalaiset sarjakuvantekijät Luokka:Vuonna 1977 syntyneet Luokka:Elävät henkilöt
Sorry (Justin Bieberin kappale)

Sorry on kanadalaisen laulajan Justin Bieberin kappale albumilta Purpose. Se julkaistiin albumin toisena singlenä 23. lokakuuta 2015. Kappaleessa on EDM- vaikutteita, ja sen ovat tuottaneet Skrillex ja Blood Diamond.Hear A Teaser Of Justin Bieber’s New Skrillex-Assisted Single ‘Sorry’ (MTV News) Kappaleesta julkaistiin musiikkivideo 22. lokakuuta.Bieber releases dance video for latest single 'Sorry'Justin Bieber releases dance video for latest single 'Sorry' (United Press International) == Lähteet == Luokka:Vuoden 2015 kappaleet Luokka:Justin Bieberin kappaleet
Laki maatalouden velkojen vakauttamisesta

Laki eräiden maatalouden velkain vakauttamisesta on Suomessa aiemmin voimassa ollut laki, joka säädettiin vuonna 1932 ja jonka tarkoituksena oli helpottaa maksuvaikeuksiin joutuneiden maanviljelijöiden asemaa 1930-luvun Suomessa. == Lain pääpiirteet == Lain perusteella Oy Maakiinteistöpankki sai oikeuden vakauttaa maataloudellisten suhdanteiden sekä korkeakorkoisten ja lyhytaikaisten velkojensa vuoksi maksuvaikeuksiin joutuneiden maanviljelijöiden velat, mikäli ne kyettiin vakauttamaan kiinnityslainalla, joka pankin arvion mukaan oli noussut enintään 70 %:iin maatilan arvosta sekä pankin harkinnan mukaan enintään 30 %:iin metsäkiinnityksen esineenä olevan metsän ja enintään 30 %:iin irtaimistokiinnitykseen sisältyvän maatalousirtaimiston arvosta. Jos maanviljelijän velat olivat määräarvoja suuremmat, hän ei voinut saada Maakiinteistöpankilta lainaa velkojensa vakauttamiseksi. == Lähteet == Luokka:Suomen maatalouden historia Maatalouden velkojen...
Cessna 188

Cessna 188 on yhdysvaltalainen Cessna Aircraft Companyn suunnittelema ja valmistama maatalouslentokonesarja. == Konetyypin historia == Cessna 188 -mallin suunnittelun pohjana käytettiin 1960-luvun alussa maatalouslentokoneiden käyttäjillä tehtyä kyselytutkimusta. Kone suunniteltiin alasiivelliseksi ja yksipaikkaiseksi. Prototyyppi lensi ensimmäisen kerran 19. helmikuuta 1965, ja malli sai tyyppihyväksynnän vuotta myöhemmin. Konetyyppiä valmistettiin alkuun kahtena eritehoisena versiona: 170 kW moottorilla varustettuna 188:na (nimettiin vuonna 1972 AGpickupiksi) ja 250 kW moottorilla varustettuna 188A AGwagonina. Konetyypin suosituin malli, AGtruck julkaistiin vuonna 1972. Mallissa oli sama moottori kuin AGwagonissa, mutta koneessa oli suurempi kemikaalisuppilo ja sen suurin lentoonlähtöpaino oli korkeampi. Sarjan kehittynein malli, turboahdetulla moottorilla varustettu AGhusky esiteltiin vuonna 1979. Sillä oli kaikkia edellisiä malleja korkeampi lentoonlähtöpaino. Konetyypin tuotanto päättyi malleittain hieman eri aikaan. Ensimmäisenä lopetettiin AGpickupin tuotanto vuonna 1976, sitten AGwagonin vuonna 1981 ja lopulta AGtruckin ja AGhuskyn vuonna 1985. Konetyyppiä valmistettiin lopulta noin 3 975 yksilöä, 53 AGpickupia, 1 589 AGwagonia, 1 949 AGtruckia ja 385 AGhuskya. ==Versiot== *188 AGwagon 230 – Voimalaitteena Continental O-470-R, 172 kW (230 hv). Suurin lentoonlähtömassa 1 497 kilogrammaa normaalissa käytössä, 1 724 kg rajoitetussa käytössä. Polttoainetilavuus 37 gallonaa,Type Certificate Data Sheet No. A9CE, s. 1–5 kemikaalisuppilon tilavuus 757 litraa. *188A AGwagon ”A” & ”B” – Voimalaitteena Continental O-470-R, 172 kW (230 hv), kemikaalisuppilon tilavuus 757 litraa. *188B AGpickup – Voimalaitteena Continental O-470-R tai O-470-S, 172 kW (230 hv),Type Certificate Data Sheet No. A9CE, s. 5–11 kemikaalisuppilon tilavuus 757 litraa. *A188 AGwagon 300 – Voimalaitteena Continental IO-520-D, 224 kW (300 hv), kemikaalisuppilon tilavuus 757 litraa. *A188A AGwagon ”A” & ”B” – Voimalaitteena Continental IO-520-D, 224 kW (300 hv), kemikaalisuppilon tilavuus 757 litraa. *A188A AGwagon – Voimalaitteena Continental IO-520-D, 224 kW (300 hv), kemikaalisuppilon tilavuus 757 litraa. *A188B AGwagon ”C” ja AGtruck – Voimalaitteena Continental IO-520-D, 224 kW (300 hv), kemikaalisuppilon tilavuus 1 059 litraa. *T188C AGhusky – Voimalaitteena turboahdettu Continental TSIO-520-T, 231 kW (310 hv), kemikaalisuppilon tilavuus 1 059 litraa. ==Tekniset tiedot (A188B AGtruck)== ==Lähteet== * ===Viitteet=== Luokka:Maatalouslentokoneet 188
Metsälaki

Metsälaki (, ) on Suomen metsien taloudellista ja kestävää käyttöä määrittelevä laki. Metsälain uusin muutos tuli voimaan vuoden 2014 alusta.http://www.mmm.fi/fi/index/etusivu/metsat/lainsaadanto.html Metsälain uudistukset mahdollistivat muun muassa uudistushakkuun puuston keskiläpimitasta riippumatta.http://yle.fi/uutiset/metsalain_uudistuksesta_lisaa_valtaa_metsanhoitajille/7028410 Suomen metsälaissa on määritetty puun korjuuseen, metsän uudistamiseen, metsäluonnon monimuotoisuuden turvaamiseen, suojametsiin ja suoja-alueisiin sekä lain valvontaan ja seuraamuksiin liittyvistä asioista.Suomen metsälaki Metsälain ohella metsien käyttöön (hakkuut, metsänhoitotoimenpiteet yms.) vaikuttavat tai sitä säätelevät myös muun muassa luonnonsuojelulaki, toimenpiteiden suorittajien sertifikaattisidonnaisuudet, Tapion Metsänhoidon suositukset sekä toimenpiteiden suorittajien omat ohjeistukset. Kun Tapiosta tehtiin osakeyhtiö, asiasta annettiin hallituksen määräys, joka kirjattiin lakiin. ==Katso myös== * Metsäoikeus ==Viitteet== Luokka:Metsätalous Luokka:Suomen ympäristölaki
Roundhouse Studios

Roundhouse Studios oli Lontoossa, Britanniassa sijainnut musiikkistudio. Sen perusti vuonna 1975 Uriah Heep -yhtyeen tuottajana tunnettu Gerry Bron. Studio toimi alun perin toimistorakennuksen kellarissa Chalk Farmissa. Yritys ajautui kuitenkin ongelmiin 1980-luvun lopulla, jolloin se ensin muutti halvempien vuokrien perässä Hatton Gardeniin, mutta lopetti myöhemmin kokonaan toimintansa. == Lähteet == Luokka:Brittiläiset musiikkistudiot Luokka:Lontoon kulttuuri
James Harrington

James Harrington (joskus myös muodossa Harington; 3. tammikuuta 1611 – 11. syyskuuta 1677) oli englantilainen yläluokkainen kirjailija ja yhteiskuntatieteilijä, jonka tunnetuin teos on The Commonwealth of Oceana (1656). Teoksessa Harrington esittelee käsitystään parhaasta valtiomuodosta, jonka hänen mielestään on tasavalta. Harrington kävi koulua Oxfordin yliopiston Trinity Collegessa vuodesta 1629. Hänen käsityksensä eri valtiomuodoista muodostui 1630-luvulla tehdyllä Euroopan-matkalla, jonka aikana hän innostui erityisesti Venetsian tasavallan hallintotavasta.The Story of James Harrington´s Life. Henry Morley. Baron Courts of Restourange & Dolphinstoun. Lähteessä Harringtonin syntymävuodeksi mainitaan 1610. Viitattu 26.10.2015. Harrington kuului Englannin kuninkaan Kaarle I:n läheiseen ystäväpiiriin. Kuninkaan teloitusta seuranneen tasavallan ja Oliver Cromwellin protektoraatin aikana hän julkaisi tunnetuimman teoksensa, tasavaltalaisen Oceanan. Harrington joutui vankilaan vuonna 1661 Stuart-suvun restauraation myötä. ==Harringtonin teokset== Teokset käsittelevät politiikkaa, lainsäädäntöä, valtiomuotoja ja tilastotiedettä. *The commonwealth of Oceana (1656) *The Prerogative of Popular Government (1658) *The Art of Lawgiving (1659) *The Rota or a Model of a Free State or equal Commonwealth (1660) *A System of Politics (1661, julkaissut John Toland vuonna 1700) == Lähteet == == Aiheesta muualla == * The Commonwealth of Oceana. Teoksen teksti. PDF, 192 sivua. Luokka:Brittiläiset sosiologit Luokka:Brittiläiset tietokirjailijat Luokka:Vuonna 1611 syntyneet Luokka:Vuonna 1677 kuolleet
Vuoden 1634 hallitusmuoto

Ruotsin hallitusmuoto vuodelta 1634 oli perustuslaki, joka määritteli eri valtioelinten aseman ja tehtävät. Se oli Ruotsin ensimmäinen perustuslaki, vaikkakin vuoden 1617 valtiopäiväjärjestys sisälsi perustuslaillisia määräyksiä. Hallitusmuoto valmisteltiin kuningas Kustaa II Aadolfin aikana, mutta vahvistettiin vasta kuninkaan kuoleman 1632 jälkeen. Valtiopäivät hyväksyivät hallitusmuodon 29. kesäkuuta 1634. Keskeisten valtioelinten tehtävät määriteltiin hallitusmuodossa niin kuin ne käytännössä olivat 1610- ja 1620-luvuilla toimineetkin. Ruotsin valtaneuvosto jäi kuitenkin johtavien virkamiesten varjoon. Valtaa jaettiin maaherrojen johtamiin lääneihin, joita oli Ruotsin puolella 11 ja Suomessa 5. Hallitusmuoto määritteli myös hovioikeuksien aseman. Perustuslain pääsuunnittelija oli kansleri Axel Oxenstierna. Oxenstiernan näkemyksen mukaisesti hallitusmuotoon sisältyy määräys, että kuningas hallitsee maata säätyjen tukemana. Hän pyrki koko uransa ajan tehostamaan ja yhtenäistämään Ruotsin hallintoa. Oxenstierna oli vahvassa asemassa vuosien ajan myös kuninkaan kuoltua, sillä kruununperijä kuningatar Kristiina oli alaikäinen ja hänen puolestaan asioista päätti Oxenstiernan johtama holhoojahallitus. Siihen kuuluivat valtakunnankansleri Oxenstierna, valtakunnandrotsi (vastuullaan oikeusistuinten toiminta), kamarimestari (valtion kassan ja verojen keräämisen asiat), valtakunnanmarski (armeijan johtaminen) ja valtakunnanamiraali (laivasto). Kristiinan hallituskauden jälkeen hallitusmuoto korvattiin vuoden 1660 lailla, vaikkakin seuraava hallitusmuoto säädettiin vasta vuonna 1719. Kuninkaan itsevaltiuden aikana vuodesta 1680 kuningas hallitusmuotoa ei noudatettu, sillä kuningas saattoi hallita maata säädyistä riippumatta. ==Lähteet== ==Aiheesta muualla== * Luokka:Ruotsin historia Luokka:Suomen poliittinen historia Luokka:Ruotsin perustuslait Luokka:Oikeushistoria Luokka:1634
Nabi Tajima

Nabi Tajima (4. elokuuta 1900 – 21. huhtikuuta 2018World's oldest person, Nabi Tajima, dies in Japan at the age of 117) oli japanilainen nainen ja huhtikuussa 2018 maailman vanhin elävä ihminen. Hän oli tiettävästi neljänneksi vanhimmaksi koskaan elänyt ihminen ja vanhimmaksi elänyt aasialainen ja japanilainen, kunnes Kane Tanaka ohitti hänen ikänsä 19. syyskuuta 2020. Tajimasta tuli vanhin elävä japanilainen nainen Misao Ōkawan kuoltua 1. huhtikuuta 2015. Tajima menetti tittelinsä hetkeksi, kun Tokiossa asuneen 115-vuotiaan naisen, jonka nimeä ei julkistettu, ikä saatiin todistettua. Tajima sai tittelin takaisin tokiolaisnaisen kuoltua 28. syyskuuta 2015. Tajima ohitti Ōkawan iän 1. syyskuuta 2017, jolloin hänestä tuli todistetusti Japanin vanhimmaksi elänyt nainen koskaan. Tajimasta tuli 15. syyskuuta 2017 (Japanissa 16. syyskuuta) maailman vanhin elävä ihminen jamaikalaisen Violet Brownin kuoltua. Tajima täytti 117 vuotta 4. elokuuta 2017. Hän oli tiettävästi kahdeksas henkilö maailmassa ja toinen aasialainen ja japanilainen, joka on saavuttanut vähintään 117 vuoden iän ja viimeinen elossa ollut vuonna 1900 syntynyt henkilö. Tajiman kuoltua maailman vanhimman elävän henkilön titteli siirtyi japanilaiselle Chiyo Miyakolle. == Lähteet == Luokka:Maailman vanhimmat henkilöt Luokka:Yli 110-vuotiaiksi eläneet japanilaiset Luokka:Vuonna 1900 syntyneet Luokka:Vuonna 2018 kuolleet
Micael Bydén

Micael Bydén (s. 13. kesäkuuta 1964 Gnarp) on ruotsalainen kenraali, joka toimi Ruotsin puolustusvoimien komentajana vuosina 2015–2024. Sitä ennen hän oli ilmavoimien komentaja. Puolustusvoimien palvelukseen hän astui 1985. Asepalveluksen Bydén on suorittanut 1982 Älvsborgin rannikkotykistössä. Hän on ollut sotilastehtävissä muun muassa Afganistanissa ja Yhdysvalloissa. Nimityksen aikaan hän oli sotilasarvoltaan kenraalimajuri ja ohitti siten korkeamman sotilasarvon ehdokkaita. Hänet on sittemmin ylennetty kenraaliksi. ==Lähteet== == Aiheesta muualla == Luokka:Ruotsalaiset kenraalit Luokka:Ruotsin puolustusvoimien komentajat Luokka:Vuonna 1964 syntyneet Luokka:Elävät henkilöt
Polar Metalli

Polar Metalli Oy on suomalainen metallialan yritys, jonka perusti Tapio Saukko vuonna 1984.Yrittäjät Lappi. Lapin Vuoden yrittäjät palkittiin Oloksella. 26.1.2014. Viitattu 26.10.2015. Yrityksen tuotantoon kuuluvat pihagrillit, tulisijatuotteet, savupellit, ruostumattomasta teräksestä valmistetut design- tuotteet sekä alihankinta- ja sopimusvalmistustyöt.Kauppalehti. Tiedote/AEL: Polar Metalli Oy:lle mittavia säästöjä AEL:n Lean-projektilla. 18.3.2014. Viitattu 26.10.2015. Yrityksellä on oma grillimerkki Polar Grill.Polar Metalli, Polar Grill pihagrillit - kruunaa grillikauden. Viitattu 26.10.2015. Polar Metalli on Pohjoismaiden johtava savupeltien valmistaja.Yrittäjäsanomat 2/2014. Lappi palkitsi tuplasti. 26.1.2014. Viitattu 26.10.2015. == Historia == Polar Metalli on perheyritys, joka aloitti liiketoimintansa savupeltien valmistuksesta.Polar Metalli, Yritys. Viitattu 26.10.2015. Pihagrillien valmistus alkoi vuonna 1995. Vuosien varrella tuotanto on kasvanut ja laajentunut.Kauppalehti, Polar Metalli Oy:n tulos ja liikevaihto vahvassa kasvussa 1.3.2012. Viitattu 26.10.2015. Suuri osa tuotannosta menee nykyisin vientiin. Tärkeimpiä vientimaita ovat Pohjoismaat, Saksa, Iso-Britannia, Alankomaat, Baltian maat ja Venäjä. Vuonna 2012 yrityksen johdossa jatkoivat perustajan Tapio Saukon lapset Markus, Matti ja Hannele Saukko. Yrityksen toimitusjohtajana on toiminut vuodesta 2012 lähtien Markus Saukko.Kauppalehti, Polar Metalli Oy. Viitattu 26.10.2015 Yrityksen perustaja Tapio Saukko on hallituksen puheenjohtaja. Vuonna 2014 Polar Metallilla oli 23 työntekijää.Vaarala, Virpi: Yrittäjän täytyy rakastaa haasteita. ELY-keskus. 26.9.2014. Viitattu 26.10.2015. Yrityksen pääkonttori ja tuotantotilat sijaitsevat Keminmaassa. Yrityksellä on lisäksi oma verkkokauppa. Polar Metalli, Polar verkkokauppa. Viitattu 26.10.2015. == Liiketoiminta-alueet == * Polar Grill -pihagrillit * Grillaustarvikkeet * Savupellit * Saneerauspellit * Yläliittymäpellit * Rst-tuotteet * Ohutlevyalihankinta * Sopimusvalmistus * Jälleenmyynti * VerkkokauppaPolar Metalli, Tuotteet. Viitattu 26.10.2015. == Lähteet == == Aiheesta muualla == * Yrityksen sivusto Luokka:metalliteollisuus Luokka:Suomalaiset perheyritykset Luokka:Keminmaa
HMS Prince Albert (1864)

HMS Prince Albert oli Britannian kuninkaallisen laivaston matalakulkuinen rannikkopanssarilaiva, joka oli laivaston ensimmäinen alusta alkaen suunniteltu tykkitorneja käyttäväksi alukseksi. Se nimettiin kuningatar Viktorian puolison mukaan, ja hallitsijan toivomuksesta alus oli aktiivipalveluksessa yhteensä 33 vuotta aina vuoteen 1899 saakka. == Valmistus == Alus tilattiin 8. huhtikuuta 1862 Lontoosta Cubitt Townista Samuda Brothersilta ja sen köli laskettiin 29. huhtikuuta. Alus laskettiin vesille 23. toukokuuta 1864 ja se valmistui 23. helmikuuta 1866.Lyon, David & Winfield, Rif s. 240 == Palvelus == Alus otettiin palvelukseen Portsmouthissa, ja se poistettiin lähes välittömästi palveluksesta muutostöiden vuoksi. Alus palautettiin palvelukseen vuonna 1867, jolloin se liitettiin Devonportin reservin 1. laivueeseen. Alus myytiin romutettavaksi vuonna 1899 Wardille Prestoniin. == Lähteet == * * * * === Viitteet === Luokka:Kuninkaallisen laivaston taistelulaivat Luokka:Samuda Brothersin valmistamat alukset